- Forskjellen på fem og tre stjerner er enorm. Folk som kjøper ny bil skal velge en med fem stjerner, så enkelt er det, mener Tingvall.
Målet er at alle biler skal oppnå fem stjerner. Et testresultat på fire stjerner kan være akseptabelt, men tre stjerner er direkte dårlig.
Testene utvikles kontinuerlig. I dag vurderes beskyttelse av voksne, beskyttelse av barn, beskyttelse av fotgjengere og støttesystemer for føreren.
Fra og med 2014 vil også de automatiske bremsesystemene som stadig flere biler er utstyrt med, inngå i testprogrammet.
- Det kommer til å bety mye. Med automatiske bremsesystemer kan man senke farten før en kollisjon, hvilket er den viktigste faktoren for å redusere de alvorligste ulykkene, mener Tingvall.
Bilindustrien har ingen innflytelse på EuroNCAPs styre eller de beslutninger som tas. Samtidig passer man på å involvere industrien, og fatter sjelden beslutninger helt i konflikt med bransjen.
- Det er en balansegang. Vi må hele tiden stille strengere krav, men samtidig ikke legge listen så høyt at ikke alle kan nå den, sier Tingvall.